
Oslo, desember 2024

Tilbud om vaksinasjonsprogram for fullvaksinering mot hepatitt B

Dette er et tilbud til deg som er student i medisin, odontologi, tannpleie, bioingeniørfag og sykepleie (grunnutdanning og videreutdanning i operasjonssykepleie, anestesisykepleie, intensivsykepleie og jordmorfag) og studenter under utdanning til ambulansearbeider, helsesekretær, politiaspirant, fengselsbetjent og paramedisin (i tillegg studenter i ernæring).
Tilbudet gjelder tre vaksinedoser for fullvaksinering mot hepatitt B.  

Du melder deg på ved å fylle ut dette skjemaet på Helsenorge og sende inn til SiO Helse: https://tjenester.helsenorge.no/skjemautfyller/SIO-Reisevaksine?lang=nb-NO

Når skjemaet er mottatt hos oss, tildeles du en timeavtale til første vaksinedose. Andre vaksinedose gis minst fire uker etter første vaksinedose. Det skal gå minimum fem måneder mellom andre og tredje vaksinedose. Du har selv ansvar for å fullføre vaksinasjonsprogrammet i løpet av første studieår.
Er du allerede vaksinert mot hepatitt B med tre doser? Du finner en oversikt over dine tidligere satte vaksiner på www.helsenorge.no. De fleste bivirkningene er milde, ufarlige og forbigående, for mer informasjon se www.felleskatalogen.no/medisin. 

Pris
Du betaler ikke for vaksinene, kun for vaksineadministrasjon.

Timebestilling

Dersom du ønsker å delta i vaksinasjonsprogrammet, melder du deg på via skjemaet som det lenkes til over. Du trenger ikke å ha fastlege hos SiO for å delta i vaksinasjonsprogrammet. 

Timeadministrasjon 
Avbestilling av time gjør du på helsenorge.no.  
Passer ikke tildelt tidspunkt, må du ringe SiO Helse på 22 85 33 00 for å avtale alternativt tidspunkt. 
Husk å gi beskjed dersom du blir syk, er gravid, ammende eller av andre grunner ikke kan komme til avtalt time. Det må du gjøre 24 timer i forkant av timen for å unngå gebyr. Vi setter ikke vaksine dersom du er syk eller dersom du nylig har tatt annen vaksine. Dersom du avbestiller timen, har du selv ansvar for å bestille ny.  

Hvor foregår vaksineringen
Vaksineringen foregår i SiO Helse sine lokaler på Blindern.
SiO Helse Blindern
Problemveien 9, Kristian Ottosens Hus, 2. etg.
0313 Oslo

Det er mange fordeler med å ha fastlege hos SiO Helse
Det er mange fordeler med å ha fastlege i SiO Helse som student og det er enkelt å bytte på helsenorge.no. Som student, med fastlege i SiO, er det mye penger å spare, lese mer her www.sio.no/helse/lege/bytt-fastlege. 


Med vennlig hilsen
Anders Sandvei
Seksjonsoverlege, SiO Helse
Studentsamskipnaden SiO
www.sio.no/helse

